‘જો પ્રિન્સ, મેં નક્કી કરી લીધું છે કે મારે ઘરેથી ભાગી જવું છે, કારણ કે એ લોકો મને નાનકડી બચ્ચી ગણે છે. વીસ વર્ષથી હું મારા ઘરમાં જાણે બોટલમાં પૂરાયેલી હોઉં અને બોટલની ઉપર બુચ મારી દીધું હોય એવી ગુંગળામણ મને થાય છે. હવે મેં નક્કી કરી લીધું છે કે હું ભાગી જઈશ. હું તારી સાથે ભાગી જઈશ. આપણે આખી દુનિયા જોઈશું. હું તો ક્યારેય ઘરની બહાર નીકળી જ નથી. મારું ભણતર પણ ઘરની અંદર જ થયું છે. પણ હવે મારે બહાર નીકળવું છે. મારે એક નવી સામાજિક ઓળખ મેળવવી છે. હું શિક્ષિકા બનવા માગું છું. હું બહુ બધું વાંચું છું. હું બાળકોને ભણાવીશ. અગાઉ તું અમારા ઘરે આવેલો ત્યારે તારી વાતો પરથી મને સમજાયું કે તને પણ બાળકો સાથે પનારો પાડવાનું બહુ ગમે છે. તો, આપણા બેયની જોડી સરસ રહેશે. આપણે છોકરાંવને ભણાવીશું. તેં પણ બહુ બધું વાંચ્યું હશે. સાચું ને?’